|  |
| --- |
|  **Свети Никола** |
|  |
| 
Поглед на црквата |
| **македонска православна црква** |
| **Епархија** | Брегалничка |
| **Архијерејско намесништво** | Штипско |
| **Парохија** | Втора светиниколска |
| Местоположба |
|  |
| **Координати** | 41°52′42″N 22°04′01″E﻿ / ﻿41.87833° СГШ; 22.06694° ИГД﻿ / 41.87833; 22.06694Координати: 41°52′42″N 22°04′01″E﻿ / ﻿41.87833° СГШ; 22.06694° ИГД﻿ / 41.87833; 22.06694 |
| **Место** | Буриловци |
|  **Општина** | Свети Николе |
|  **Држава** | Македонија |
| Општи податоци |
| **Покровител** | Свети Никола |
|  **Изградба** | IX век |
|
|  **Живопис** | XIV век |
| Архитектонски опис |
|  **Архит. тип** | еднокорабна |
|

**Свети Никола** — средновековна селска црква во светиниколското село Буриловци, Македонија. Црквата е гробјанска. Прогласена е за споменик на културата на Македонија.

Местоположба
------------

Црква се наоѓа во самото село Буриловци, источно од градот Свети Николе. Изградена е на старо култно место. Во нејзина непосредна близина се наоѓа средновековната некропола Пинговски Гробишта, каде се наоѓаат остатоци на постари надгробни споменици.

Историја
--------

Таа е една од најстарите сочувани цркви во Овче Поле. Потекнува од IX век. Не е познато кога и од кој архијереј е осветена. Сепак, точниот датум на нејзиното подигнување е непознато, иако според некои споредби со други градби, веројатно потекнува од од крајот на XV или почетокот на XVI век.

Архитектура
-----------

Црквата е гробишна еднокорабна градба. Има правоаголна основа и полукружен свод, типичен претставник на црковната архитектура од турскиот период во Македонија.

Градена е од клепан и кршен камен со малтер, без некоја доследност во ѕидањето. Печени тули се употребувани само за создавање на лакот над нишата на западната фасада.

Влезот е од западната страна преку ниска еднокрилна вратичка. Прозорците имаат облик на пушкарници од средновековните одбранбени кули. Во горниот дел од надворешната страна, ѕидовите завршуваат со профилиран корниз изведен од кршен камен.

### Фрескоживопис

Стилските одлики на ѕидното сликарство и извесната монументалност, пастелниот колорит и украсните елементи, упатуваат на стилските разбирања од крајот на XV или почетокот на XVI век. Во тематскиот склоп на сликаната програма е вклучен текстот на Неделниот прокимен.

Се забележуваат фрески од два временски периоди. Првиот слој, од времето на ѕидањето, а вториот од една реставрација од последните години на XIX век. Зографот на црквата спаѓа во редот на талентирани уметници.

Меѓу позначајните композиции се следниве: „Успение на Света Богородица" на западниот ѕид над влезната врата, „Раѓањето на Христа", „Сретење" и други.

* 
* 
* 
* 
* 
*

Галерија
--------

* ГробиштатаГробиштата
* Ниша над влезотНиша над влезот
* Страничен погледСтраничен поглед
* ВнатрешностаВнатрешноста
* Олтарниот просторОлтарниот простор
* ВнатрешностаВнатрешноста
* Поглед на цркватаПоглед на црквата

Поврзано
--------

* Штипско архијерејско намесништво
* Втора светиниколска парохија
* Буриловци

Наводи
------

1. ↑  Јелена Павловска, Наташа Ниќифоровиќ и Огнен Коцевски (2011). Валентина Божиновска (уред.). *Карта на верски објекти во Македонија*. Менора - Скопје: Комисија за односи во верските заедници и религиозните групи. ISBN 978-608-65143-2-7.
2. 1 2 3  Ристовски, Блаже, уред. (2009). „*Свети Никола*". *Македонска енциклопедија*. , книга II (М-Ш). Скопје: МАНУ. стр. 1331. Text "series
" ignored (help)
3. ↑  Грозданов, Цветан; Коцо, Димче; и др. (1996). *Археолошка карта на Република Македонија. Т. 2*. Скопје: МАНУ. стр. 346. ISBN 9989-649-28-6.
4. 1 2 3 4 5 6 7  група, автори (2014). *Споменици на културата на Македонија*. Скопје. ISBN 978-608-4646-17-4. Архивирано од изворникот на 2021-04-13. Посетено на 2021-03-24.
5. ↑  „Светиниколски парохии". *Брегалничка епархија*. Архивирано од изворникот на 2021-04-15. Посетено на 2021-03-24.

Надворешни врски
----------------

* Црква „Св. Никола" - Буриловци на Ризницата ?

|  |  |  |  |  |  |
| --- | --- | --- | --- | --- | --- |
| 

| * п
* р
* у
Културно наследство во Општина Свети Николе |
| --- |
|  |
|  | Археолошко наоѓалиште „Барутница" (Амзабегово)  •  Црква „Св. Никола" (Буриловци)  •  Археолошко наоѓалиште „Руг Баир" (Горобинци)  •  Стара општинска зграда (Свети Николе) |  |

 |